En bil med trailer forulykkede tirsdag klokken 11.28 på E45 i Limfjordstunnellen i sydgående retning. - Traileren væltede om på siden. Der væltede brædder ud på kørebanen, men der er et spor farbart nu, siger vagtchef Per Vagn Nielsen fra Nordjyllands Politi. Dansk Autohjælp er ved at fjerne bil og trailer. Derfor forventer vagtchefen, at det andet spor på Europavej snart er farbart igen. Ingen kom til skade ved uheldet.

Opsummering:
En trailerulykke giver kødannelse ved Limfjordstunnelen.